rejauldu/bengali-wikipedia huggingface dataset:
ভানী বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন।   আয়তন  ভানী ইউনিয়নের আয়তন ৫ বর্গমাইল।  জনসংখ্যার উপাত্ত  সর্বশেষ হিসাব অনুযায়ী ভানী ইউনিয়নের মোট জনসংখ্যা ৪৬,৭০০ জন। মোট গ্রাম ২১টি।   ইতিহাস  ভানী ইউনিয়ন পূর্বে ১২নং রাজামেহার দক্ষিণ ইউনিয়ন নামে পরিচিত ছিল।   অবস্থান ও সীমানা  দেবিদ্বার উপজেলার দক্ষিণ-পশ্চিমাংশে ভানী ইউনিয়নের অবস্থান। এ ইউনিয়নের উত্তরে রাজামেহার ইউনিয়ন, পূর্বে ধামতী ইউনিয়ন ও সুলতানপুর ইউনিয়ন, দক্ষিণে চান্দিনা উপজেলার কেরণখাল ইউনিয়ন ও মাধাইয়া ইউনিয়ন, দক্ষিণ-পশ্চিমে চান্দিনা উপজেলার বাতাঘাসী ইউনিয়ন এবং পশ্চিমে মুরাদনগর উপজেলার বাবুটিপাড়া ইউনিয়ন অবস্থিত।   প্রশাসনিক কাঠামো  ভানী ইউনিয়ন দেবিদ্বার উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।   যোগাযোগ ব্যবস্থা  দেবিদ্বার উপজেলা হতে ইউনিয়ন পরিষদের দূরত্ব ২০ কিলোমিটার। সব ধরনের যানবাহনে এ ইউনিয়নে যোগাযোগ করা যায়।   জনপ্রতিনিধি   বর্তমান চেয়ারম্যান: মনির হোসেন    আরও দেখুন   দেবিদ্বার উপজেলা  দেবিদ্বার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দেবিদ্বার উপজেলার ইউনিয়ন
পাকিস্তানে পারিবারিক সহিংসতা একটি স্থানীয় সামাজিক ও জনস্বাস্থ্যগত সমস্যা। হিউম্যান রাইটস ওয়াচ কর্তৃক ২০০৯ সালে পরিচালিত একটি সমীক্ষা অনুসারে, অনুমান করা হয় যে পাকিস্তানে ১০ থেকে ২০ শতাংশ নারী কোনো না কোনোভাবে নির্যাতনের শিকার হয়েছেন।Cited in:  পারিবারিক সহিংসতায় প্রতি বছর আনুমানিক ৫০০০ নারী নিহত হয়, এছাড়া হাজার হাজার মানুষ পঙ্গু বা প্রতিবন্ধী হয়। মহিলারা শারীরিক থেকে মানসিক এবং অন্তরঙ্গ অতিয় আত্মীয়দের কাছ থেকে যৌন নির্যাতনের অভিযোগ করেছেন। ১৯৯৮ সালে, ১৯৭৪ সালে নথিভুক্ত করা হত্যার মধ্যে, বেশিরভাগ ভুক্তভোগী পরিবারের সদস্যদের দ্বারা নিহত হয়েছিল। থমসন রয়টার্স ফাউন্ডেশন কর্তৃক পরিচালিত একটি জরিপে আফগানিস্তান ও গণতান্ত্রিক কঙ্গো প্রজাতন্ত্রের পর পাকিস্তানকে নারীদের জন্য বিশ্বের তৃতীয় সবচেয়ে বিপজ্জনক দেশ হিসেবে চিহ্নিত করা হয়েছে। সহিংসতার শিকার অধিকাংশেরই কোনো আইনি পথ নেই। আইন প্রয়োগকারী কর্তৃপক্ষ পারিবারিক সহিংসতাকে অপরাধ হিসেবে দেখে না এবং সাধারণত তাদের কাছে আনা কোনো মামলা নথিভুক্ত করতে অস্বীকার করে। দেশে খুব অল্প সংখ্যক নারী আশ্রয় কেন্দ্রের কারণে, ভুক্তভোগীদের সহিংস পরিস্থিতি থেকে পালানোর সীমিত ক্ষমতা রয়েছে।   সংক্ষিপ্ত বিবরণ    সংজ্ঞা  ওয়ার্ল্ড হেলথ অর্গানাইজেশনের সংজ্ঞা অনুযায়ী, গার্হস্থ্য সহিংসতা বর্তমান ও প্রাক্তন পুরুষ অন্তরঙ্গ সঙ্গীর দ্বারা প্রধানত মহিলাদের প্রতি যৌন জবরদস্তি সহ শারীরিক ও মানসিক যন্ত্রণাকে অন্তর্ভুক্ত করে।WHO (2005).WHO Multi-Country Study on Women’s Health and Domestic Violence against Women. Geneva: World Health Organization  পাকিস্তানি সেনেট কর্তৃক ২০১২ সালে পাস করা ল্যান্ডমার্ক ডোমেস্টিক ভায়োলেন্স (প্রিভেনশন অ্যান্ড প্রটেকশন) অ্যাক্ট গার্হস্থ্য সহিংসতাকে সংজ্ঞায়িত করে, "নারী, শিশু বা অন্যান্য দুর্বল ব্যক্তিদের বিরুদ্ধে প্রতিক্রিয়াশীলের দ্বারা সংঘটিত সমস্ত লিঙ্গ ভিত্তিক ও অন্যান্য শারীরিক বা মানসিক নির্যাতন ..." সংজ্ঞাটি আরও নির্দিষ্ট করে হামলা, হামলার চেষ্টা, অপরাধমূলক শক্তি, অপরাধমূলক ভয় দেখানো, মানসিক, মনস্তাত্ত্বিক ও মৌখিক অপব্যবহার, হয়রানি, পিছু হটানো, যৌন নির্যাতন, শারীরিক নির্যাতন এবং অর্থনৈতিক অপব্যবহারকে গার্হস্থ্য সহিংসতার আওতায় আনা হয়॥   পরিসংখ্যান  পারিবারিক সহিংসতায় প্রতি বছর আনুমানিক ৫০০০ জন নারী নিহত হয়, এছাড়া হাজার হাজার মানুষ পঙ্গু বা প্রতিবন্ধী হয়। ক্যালিফোর্নিয়া বিশ্ববিদ্যালয়ের সহযোগী অধ্যাপক লিসা হাজ্জার পাকিস্তানে নারীদের প্রতি নির্যাতনকে "সকল সামাজিক ক্ষেত্রে স্থানীয়" বলে বর্ণনা করেছেন। পাকিস্তান জার্নাল অব মেডিক্যাল সায়েন্সে প্রকাশিত একটি পর্যবেক্ষণমূলক গবেষণায় তিনটি হাসপাতালের গাইনোকোলজি ওয়ার্ডে ২১৮ জন মহিলার সুবিধার নমুনার উপর ভিত্তি করে, সাক্ষাৎকার নেওয়া মহিলাদের ৯৭% বলেছেন যে তারা মৌখিক নির্যাতন থেকে শুরু করে কোনো না কোনোভাবে হামলা, হুমকি দেওয়া, মারধর করা বা অসম্মতিপূর্ণ যৌনতার শিকার শিকার হয়েছেন। Cited in:  জাতিসংঘের একটি গবেষণায় দেখা গেছে যে বিবাহিত নারীদের ৫০% যৌন সহিংসতার শিকার হয়েছেন এবং ৯০% মানসিকভাবে নির্যাতিত হয়েছেন। পাকিস্তান নেশন উইমেন্স ডিভিশন ও জাকার ইত্যাদি কর্তৃক গবেষণা পাকিস্তানি পরিবারে গার্হস্থ্য সহিংসতার উচ্চ শতাংশের এই পরিসংখ্যান নিশ্চিত করেছে।   তথ্যসূত্র   বহিঃসংযোগ   গার্হস্থ্য সহিংসতা (প্রতিরোধ ও সুরক্ষা) আইন, ২০১২ (পিডিএফ)  বিষয়শ্রেণী:পাকিস্তানে পারিবারিক সহিংসতা বিষয়শ্রেণী:পাকিস্তানে নারীর প্রতি সহিংসতা বিষয়শ্রেণী:নারীর বিরুদ্ধে অপরাধ বিষয়শ্রেণী:নারীর প্রতি অপরাধ
ঘোষ দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।  আন্তর্জাতিক ধ্বনিমূলক বর্ণমালায় [z] বাংলা লিপিতে ‌‌‌‌‌জ়্ বা ইংরেজিতে z যেমন "ব্লাউজ়", চিজ়", "জ়েব্রা", "ব্রাউজ়ার" ইত্যাদি, বা ইংরেজিতে "zoo", "has" ইত্যাদি।  বাংলা বর্ণমালায় "জ" বর্ণটি শব্দের সঙ্গে "়" (নুকতা) মিশিয়ে এই আওয়াজ হয়। শুদ্ধ বাংলায় শুধু যে বিদেশী কথায় রয়ছে (যেমন "ব্লাউজ"), সেগুলিতে ব্যবহার হয়, যদিও আঞ্চলিক উপভাষায় এই ধ্বনিটি খুব ঘন-ঘন ব্যবহার করা হয়, যেমন পূর্বাঞ্চলিক বাংলা "আইজ়" (শুদ্ধ "আজ")।  বিষয়শ্রেণী:ধ্বনিবিজ্ঞান বিষয়শ্রেণী:আন্তর্জাতিক ধ্বনিমূলক বর্ণমালা
থাম্ব|250px|এজবাস্টনে প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারা অপরাজিত ৫০১* রানের বিশ্বরেকর্ড সৃষ্টি করেন। অপরাজিত বা নট আউট ক্রিকেটের পরিভাষাবিশেষ। যখন একজন ব্যাটসম্যান ব্যাট হাতে ইনিংসের গোড়াপত্তন করতে এসে আউট না হয়ে খেলা শেষ করেন, তখন তিনি অপরাজিত ব্যাটসম্যানরূপে অভিহিত হন।Barclays World of Cricket – 3rd Edition, 1986, Guild Publishing/Willow Books (Collins), pp693–700. একইভাবে যখন খেলা চলাকালীন অবস্থায় সাময়িক বিরতি থাকে, তখনও অপরাজিত শব্দটি ব্যবহার করা হয়। প্রায়শই অপরাজিত ব্যাটসম্যানের রানের পার্শ্বে তারকা (*) চিহ্ন প্রদর্শিত হয়। যেমন: সাকিব আল হাসান - ৯৯*। এছাড়াও, বোলার কর্তৃক একজন ব্যাটসম্যানের আউটের আবেদন আম্পায়ার কর্তৃক বাতিল হলে ব্যাটসম্যান অপরাজিত হিসেবে বিবেচিত হন।   ব্যবহার  ক্রিকেট খেলায় প্রত্যেক দলের প্রতিটি ইনিংসে কমপক্ষে একজন ব্যাটসম্যান অপরাজিত থাকেন। খেলোয়াড়ের সংখ্যা ১১ জন হলেও আউট হন ১০ জন। কিন্তু একাদশ বা সর্বশেষ ব্যাটসম্যান সঙ্গীর অভাবে ব্যাটিং করতে পারেন না। টেস্ট ক্রিকেটে ডিক্লেয়ারজনিত কারণে কিংবা একদিনের আন্তর্জাতিক ক্রিকেটে ওভারের সীমাবদ্ধতা কিংবা নিজ দল কর্তৃক প্রতিপক্ষের রানকে অতিক্রম করার মাধ্যমে জয়ী হলে ব্যাটিংয়ে অংশগ্রহণকারী দুইজন ব্যাটসম্যানই অপরাজিত থাকেন। ব্যাটিং অর্ডার অনুযায়ী অন্য খেলোয়াড়দের মাঠে প্রবেশ করার প্রয়োজন না পড়লে তারা ডিড নট ব্যাট বা ব্যাটিং করেননি শব্দগুচ্ছ তাদের নামের পার্শ্বে লিপিবদ্ধ হয়। অপরদিকে ক্রিজে থেকে কোন বলের মোকাবেলা না করলেও ব্যাটসম্যান অপরাজিত থেকে যান। আঘাতপ্রাপ্তিতে কোন ক্রিকেটার মাঠের বাইরে চলে গেলে রিটায়ার্ড হার্ট কিন্তু অপরাজিত থাকেন। আঘাতবিহীন অবস্থায় কোন ব্যাটসম্যান অবসর নিলে তিনি রিটায়ার্ড আউট হন।  একজন ব্যাটসম্যানের রানের গড় নির্ধারিত হয় তার আউট সংখ্যার মাধ্যমে। যিনি প্রায়শঃই অপরাজিত থাকেন, তুলনামূলকভাবে তার ব্যাটিং গড় বেশি হয়। মাইকেল বেভান তার খেলোয়াড়ী জীবনে একদিনের আন্তর্জাতিক ক্রিকেটে ৬৭ বার অপরাজিত থেকেছেন। টেস্ট ক্রিকেটে জেমস অ্যান্ডারসন ও কোর্টনি ওয়ালশ তাদের খেলোয়াড়ী জীবনে সর্বাধিক ৬১ ইনিংসে অপরাজিত থেকেছেন যথাক্রমে ১২২ ও ১৩২টি খেলায় অংশগ্রহণ করে। ১৯৫৩ সালে অস্ট্রেলীয় ব্যাটসম্যান বিল জনস্টন ইংল্যান্ড সফরে ব্যাটিং গড়ে শীর্ষস্থান অধিকার করেছিলেন।   তথ্যসূত্র    আরও দেখুন    ক্রিকেট  আম্পায়ার  তৃতীয় আম্পায়ার  এজবাস্টন ক্রিকেট গ্রাউন্ড  বিষয়শ্রেণী:ক্রিকেটের নিয়ম-কানুন বিষয়শ্রেণী:ক্রিকেট পরিভাষা বিষয়শ্রেণী:ব্যাটিং (ক্রিকেট)
মোহাম্মদ ষষ্ঠ মসজিদ () গিনির কোনাক্রিতে অবস্থিত একটি মসজিদ।   ইতিহাস  ২০১৭ সালের ২৪শে ফেব্রুয়ারী রাষ্ট্রপতি আলফা কন্ডে এবং মরক্কোর রাজা ষষ্ঠ মোহাম্মদের উপস্থিতিতে এক অনুষ্ঠানে মসজিদটির নির্মাণকাজ উদ্বোধন করা হয়।   স্থাপত্য  মসজিদ ভবনটি ৪,০৪০ বর্গমিটার এলাকা জুড়ে নির্মিত হয়েছিল। এর মধ্যে একটি গ্রন্থাগার, সম্মেলন কক্ষ এবং প্রশাসনিক প্যাভিলিয়নও রয়েছে। এটি ৩,০০০ জন মুসল্লির ধারণক্ষমতা বিশিষ্ট।    আরো দেখুন    গিনিতে ইসলাম  গিনির মসজিদের তালিকা   তথ্যসূত্র   বিষয়শ্রেণী:গিনির মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা
রণধীর সিং (জন্ম ১৯৬৬) জম্মু ও কাশ্মীরের একজন ভারতীয় রাজনীতিবিদ। তিনি ভারতীয় জনতা পার্টির প্রতিনিধিত্বকারী কালাকোট-সুন্দরবানী বিধানসভা কেন্দ্র থেকে জম্মু ও কাশ্মীর বিধানসভার সদস্য।   প্রাথমিক জীবন এবং শিক্ষা  সিং জম্মু ও কাশ্মীরের রাজৌরি জেলার কালাকোটের বাসিন্দা। তিনি গিয়ান সিংয়ের ছেলে।   কর্মজীবন  সিং ২০২৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে কালাকোট সুন্দরবানী বিধানসভা কেন্দ্র থেকে জয়ী হন। তিনি ৩৫,০১০ ভোট পেয়েছেন এবং তার নিকটতম প্রতিদ্বন্দ্বী যিনি তার ভাতিজা জম্মু ও কাশ্মীর ন্যাশনাল কনফারেন্সের যশু বর্ধন সিংকে ১৪,৪০৯ ভোটের ব্যবধানে পরাজিত করেছেন।   তথ্যসূত্র   বিষয়শ্রেণী:রাজৌরি জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
ভাস্বর বন্দ্যোপাধ্যায় (জন্ম: ১১ ফেব্রুয়ারি ১৯৫২) একজন বাংলাদেশী আবৃত্তিকার, সাংবাদিক, শিক্ষাবিদ ও অভিনেতা। তিনি বাংলাদেশ আবৃত্তি সমন্বয় পরিষদের প্রথম সভাপতি ছিলেন। তিনি বর্তমানে স্ট্যামফোর্ড বিশ্ববিদ্যালয় বাংলাদেশে চলচ্চিত্র ও গণমাধ্যম বিষয়ে অধ্যাপক হিসেবে নিয়োজিত আছেন। শিল্পকলার আবৃত্তি শাখায় অবদানের জন্য তিনি ২০২১ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।  জীবনী ভাস্বর বন্দ্যোপাধ্যায় ১৯৫২ সালের ১১ই ফেব্রুয়ারি তৎকালীন পূর্ব পাকিস্তানের (বর্তমান বাংলাদেশ) খুলনা জেলায় জন্মগ্রহণ করেন। তার পিতা লোহিত কান্তি বন্দ্যোপাধ্যায় এবং মাতা দেবী বন্দ্যোপাধ্যায়। তার পিতা আবৃত্তিকার, নাট্য অভিনেতা ও নাট্য নির্দেশক ছিলেন। তিনি কলকাতার অপেশাদার মঞ্চ দলে অভিনয় করতেন। কলকাতা থেকে খুলনায় আসার পর তিনি সেখানে অভিনয় করতেন ও নাট্য নির্দেশনা দিতেন। পিতার প্রভাবে তিনিও আবৃত্তি শুরু করেন এবং বিদ্যালয়ের সমাপনী অনুষ্ঠান, ঘরোয়া অনুষ্ঠান, ও পাড়ার অনুষ্ঠানে আবৃত্তি করতেন।  বাংলাদেশের স্বাধীনতা যুদ্ধের পর তিনি সাংবাদিকতার সাথে যুক্ত হন। তিনি খুলনায় জাতীয় সমাজতান্ত্রিক দলের একটা পত্রিকায় বার্তা সম্পাদক হিসেবে কাজ করতেন। এরপর তিনি ঢাকার দৈনিক বঙ্গবার্তার খুলনা প্রতিনিধি হিসেবে যুক্ত হন। সাংবাদিকতায় আগ্রহ থেকে তিনি ১৯৭৫ সালে ঢাকা বিশ্ববিদ্যালয়ে সাংবাদিকতা বিভাগে ভর্তি হন। এরপর ভারত সরকারের বৃত্তি নিয়ে তিনি দিল্লির ন্যাশনাল স্কুল অব ড্রামায় পড়তে যান। সেখান থেকে সাংবাদিকতায় স্নাতক ও স্নাতকোত্তর সম্পন্ন করেন। দিল্লি থেকে কলকাতায় এসে তিনি রবীন্দ্রভারতী বিশ্ববিদ্যালয় থেকে নাটক বিষয়ে ডক্টরেট ডিগ্রি অর্জন করেন।  ১৯৮২ সালে দেশে ফিরে তিনি আবৃত্তি ফেডারেশন গড়ে তুলেন। এই ফেডারেশন বেশি দিন কার্যকর ছিল না। ১৯৮৫ সালে তিনি তার নিজ সংগঠন কথা আবৃত্তি চর্চা কেন্দ্র প্রতিষ্ঠা করেন। তিনি ১৯৮৮ সালের ১৪ এপ্রিল (পয়লা বৈশাখ) বাংলাদেশ আবৃত্তি সমন্বয় পরিষদ প্রতিষ্ঠা করেন। তিনি এই পরিষদের প্রতিষ্ঠাতা সভাপতি ছিলেন। ১৯৮৯ সালে তিনি এই পরিষদের উদ্যোগে প্রথম জাতীয় আবৃত্তি উৎসবের আয়োজন করেন।  চলচ্চিত্রের তালিকা  ছিটকিনি (২০১৭)  পুরস্কার ও সম্মাননা  ২০২১: শিল্পকলায় একুশে পদক  তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী হিন্দু
'রামদী কিশোরগঞ্জ জেলার কুলিয়ারচর উপজেলার একটি ইউনিয়ন।  প্রশাসনিক অঞ্চল রামদী ইউনিয়ন ২৮টি গ্রাম নিয়ে গঠিত। সেগুলি হল:  ১। পীরপুর  ২। পূর্বভাগলপুর  ৩। ক্ষুদ্রভাগলপুর  ৪। রামদী  ৫। বড়চর  ৬। পূর্বতারাকান্দি  ৭। বালুচর  ৮। আগরপুর পূর্বপাড়া  ৯। আগরপুর দক্ষিণপাড়া  ১০। আগরপুর উত্তরপাড়া  ১১। আগরপুর মধ্যপাড়া  ১২। আগরপুর পশ্চিমপাড়া  ১৩। পশ্চিম তারাকান্দি  ১৪। আগরপুর তেমনিপাড়া  ১৫। আগরপুর দাসপাড়া  ১৬। আগরপুর মোদকপাড়া  ১৭। বাগপাড়া  ১৮। আতকাপাড়া  ১৯। খালখাড়া  ২০। কোনাপাড়া  ২১। মনোহরপুর  ২২। পূর্বজগতচর  ২৩। পশ্চিম জগতচর  ২৪। উত্তর জাফরাবাদ  ২৫। মোজরাই  ২৬। পূর্ব মোজরাই  ২৭। আমোদরকান্দি  ২৮। তারাকান্দি ঘোষপাড়া।  শিক্ষা প্রতিষ্ঠান রামদী ইউপিতে ১২টি মাদরাসা (পুরুষ ৭টি,মহিলা ৫টি) ৯টি সরকারী প্রাইমারী স্কুল,কে,জি স্কুল ৬টি, সরকারি নিম্ন মাধ্যমিক স্কুল ৩টি, কলেজ ১টি,বিশ্ববিদ্যালয় পর্যায়ের কওমী মাদরাসা রয়েছে। আল্লামা বাহাউদ্দীন (দাঃবাঃ) কর্তৃক প্রতিষ্ঠিত জামিয়া মাদানিয়া ইসলামিয়া আগরপুর বাসষ্ট্যান্ড ও মদীনাতুল উলূম আদর্শপাড়া এ দুটি উল্লেখযোগ্য কওমী মাদরাসা।  তথ্যসূত্র
নলহাটি-আজিমগঞ্জ শাখা লাইন হল একটি রেল লাইন যা নলহাটি জংশন এবং আজিমগঞ্জ জংশনকে সংযুক্ত করে।   ইতিহাস   ১৮৬৩ সালে, ভারতীয় শাখা রেলওয়ে কোম্পানি, একটি বেসরকারি কোম্পানি নলহাটি-আজিমগঞ্জ শাখা লাইন চালু করে।  ২৭ কিলোমিটার (১৭মাইল) রেলপথটি প্রাথমিকভাবে একটি ৪ গেজ লাইন ছিল। ট্র্যাকটি পরবর্তীকালে ব্রডগেজে রূপান্তরিত হয়। ইন্ডিয়ান ব্রাঞ্চ রেলওয়ে কোম্পানি ১৮৭২ সালে ভারত সরকার কিনে নেয় এবং লাইনটির নাম পরিবর্তন করে নলহাটি স্টেট রেলওয়ে রাখা হয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।   ডাবললাইন এবং বিদ্যুতায়ন   নলহাটি জংশন থেকে শুরু করে আজিমগঞ্জ  লাইন ডাবললাইন ও বিদ্যুতায়ন প্রকল্পের কাজ শেষ হয়েছে।   তথ্যসূত্র   বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:১৮৬৩ সালে ভারতে প্রতিষ্ঠিত বিষয়শ্রেণী:১৮৬৩-এ ভারতে প্রতিষ্ঠিত
২০১২ এর ফেব্রুয়ারির আগাম নির্বাচন অবৈধ ঘোষণা করার পর ১ ডিসেম্বর ২০১২-এ কুয়েতে প্রাথমিক সাধারণ নির্বাচন অনুষ্ঠিত হয়।  নির্বাচনে, শিয়ারা জাতীয় পরিষদে ৫০টি আসনের মধ্যে ১৭টি আসনে জয়লাভ করে, যা ফেব্রুয়ারির নির্বাচনে জয়ী সাতটি আসন থেকে বেশি।  সুন্নি ইসলামপন্থীরা সংখ্যালঘুতে পরিণত হয়েছিল। শুধুমাত্র ফেব্রুয়ারির নির্বাচন থেকে পুরুষদের তুলনায় তিনজন মহিলাও সংসদে প্রবেশ করেছিলেন, কিন্তু তাদের সংখ্যা ২০০৯ সালের নির্বাচনের তুলনায় কমেছে।  আনুষ্ঠানিকভাবে ৪৩% ভোট পড়েছে বলে জানা গেছে, যা কুয়েতের নির্বাচনী ইতিহাসে সর্বনিম্ন।   পটভূমি   নির্বাচনের ছয় সপ্তাহ আগে, নির্বাচনী ব্যবস্থা একক অ-হস্তান্তরযোগ্য ভোটে পরিবর্তিত হয়েছিল, ভোটাররা শুধুমাত্র একজন প্রার্থীকে ভোট দিতে সীমাবদ্ধ ছিল, এর আগে একাধিক অ-হস্তান্তরযোগ্য ভোটের অধীনে চারটি ভোট দেওয়ার অনুমতি ছিল।Kuwait elections: Constitutional Court orders fresh poll BBC News, 16 June 2013 পরিবর্তনের ফলে ব্যাপক বিক্ষোভ হয় এবং বিরোধী দল নির্বাচন বয়কট করে। কুয়েত বিশ্ববিদ্যালয়ের রাষ্ট্রবিজ্ঞান অনুষদের অধ্যাপক শফিক ঘাবরা বলেন, "এটা স্পষ্ট যে বয়কট খুবই সফল ছিল।" বিরোধীরা নির্বাচনী আইনের একতরফা সংশোধনী প্রত্যাখ্যান করেছে যা জনপ্রতি ভোটের সংখ্যা চার থেকে এক করেছে।   আফটারমেথ   ৫ ডিসেম্বর, রাজনৈতিক সংস্কারের আহ্বান সত্ত্বেও, জাবের আল-মুবারক আল-হামাদ আল-সাবাহকে পুনরায় প্রধানমন্ত্রী নিযুক্ত করা হয়।  জুন ২০১৩ সালে, সাংবিধানিক আদালত জাতীয় পরিষদ ভেঙে দিয়ে নতুন নির্বাচন অনুষ্ঠানের নির্দেশ দেয়।   তথ্যসূত্র   বিষয়শ্রেণী:২০১২-এ এশিয়ায় নির্বাচন বিষয়শ্রেণী:২০১২-এ কুয়েত ২০১২ ১২ বিষয়শ্রেণী:রদকৃত নির্বাচন
আহমদ রেজা ইয়ালামেহা (জন্ম ইরানে, এসফাহন ) একজন লেখক, গবেষক এবং দেহাকানের ইসলামিক আজাদ বিশ্ববিদ্যালয়ের চতুর্থ আচার্য।  তার প্রধান বিশেষত্ব কোডিকোলজি এবং প্রাচীন গ্রন্থগুলির সনাক্তকরণের উপর কাজ করা। তার কাজের অবদানের মধ্যে ৩০ টি বই এবং ১০০ টি গবেষণা বৈজ্ঞানিক নিবন্ধ রয়েছে।   মিঃ ইয়ালামেহা একজন তরুণ গবেষক যিনি একজন সম্পূর্ণ অধ্যাপক। তার গবেষণার ক্ষেত্রগুলো হল সাহিত্য, তুলনামূলক সাহিত্য, রুমির গবেষণা, হাফেজের অধ্যয়ন, কোডিকোলজি এবং সনাক্তকরণ।   কর্ম জীবন    ত্রৈমাসিক শিক্ষামূলক সাহিত্য পর্যালোচনা জার্নালের প্রধান সম্পাদক  সম্পাদকীয় বোর্ডের সদস্যগণ    আরও দেখুন    ইরানে উচ্চ শিক্ষা  ইসলামী আজাদ বিশ্ববিদ্যালয়   তথ্যসূত্র       গুরুত্বপূর্ণ কাজ   গবেষণামূলক কাজ  রুমি বিষয়ে গবেষণা   বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইস্পাহানের ব্যক্তি বিষয়শ্রেণী:জীবিত ব্যক্তি বিষয়শ্রেণী:ইরানি শিক্ষায়তনিক
thumb|250px|জোয়াকিম বেউক্লেয়ার, পতিতালয়, ১৫৬২ যৌনপল্লি (গণিকালয়, বেশ্যালয়, খানকিপাড়া, পতিতাপল্লি বা পতিতালয় নামেও পরিচিত), হলো পেশাদার যৌনকর্ম পরিচালনার উদ্যেশ্যে ব্যবহৃত কোন বাড়ী, স্থান বা স্থাপনা কিংবা কোন পল্লি। এটি এমন একটি জায়গা যেখানে মানুষ টাকার বিনিময়ে কোনো যৌনকর্মীর সাথে যৌন সঙ্গমের উদ্দেশ্যে আসে। ওয়েবে পতিতালয়ের সংজ্ঞা অন্ন সংস্থানের জন্য টাকার বিনিময়ে স্বেচ্ছায় বা অনিচ্ছায় অন্যকে যৌনতৃপ্তি যারা দেয় তাদেরকে আমরা যৌনকর্মী বলে থাকি। সাধারণত যে স্থানে যৌনর্মীদের অবস্থান সে স্থানকেই যৌনপল্লি বলা হয়। প্রত্যেক যৌনকর্মীকেই কোন না কোন সর্দারনী বা বাড়িওয়ালীর তত্বাবধানে থাকতে হয়। এসব সর্দারনীর দায়িত্বে ৫ থেকে ৫০ জন করে যৌনকর্মী থাকে। অনেক দেশের আইনে যৌনপল্লি বৈধ আবার অনেক দেশের আইনে এটি অবৈধ বা নিয়ন্ত্রিত। যেখানে পেশাদার যৌনকর্ম বা যৌনপল্লি নিষিদ্ধ সেখানে বিভিন্ন ব্যবসা যেমন ম্যাসেজ পার্লার, বার ইত্যাদির আড়ালে পেশাদার যৌনকর্ম চলে।   বিস্তার  এক সময় পতিতাবৃত্তি কেবল পতিতালয়ে আবদ্ধ ছিল। ফলে সে সময় পতিতাদের সংখ্যা নিরূপণ করা সহজ ছিল। বর্তমানে ভাসমান বা অনিবন্ধিত বা খণ্ডকালীন দেহব্যবসায়ীর সংখ্যা ব্যাপকভাবে বৃদ্ধি পেয়েছে। স্থানীয় কিছু এনজিওর হিসাবে মতে ২০০৮ সালে পতিতার সংখ্যা ছিল প্রায় ১ লাখ। ২০১৬ সালে ইউএনএইডস এর হিসাবে এই সংখ্যাটি দাঁড়ায় ১ লক্ষ ৪০ হাজারে।  বাংলাদেশের বিভিন্ন স্থানে পতিতালয় আছে। এর মধ্যে দৌলতদিয়া পতিতালয় বৃহত্তম। এটি পৃথিবীর বড় কয়েকটি পতিতালয়ের মধ্যে একটি। বেশিরভাগ মেয়েদেরকে তাদের নিজের ইচ্ছার বিরুদ্ধে পতিতালয়ে কাজ করতে হয়। কারণ এই অন্ধকার জগত থেকে বেশিরভাগ মেয়ে বের হতে চাইলেও তারা বের হতে পারে না।   বাংলাদেশের পতিতালয়  সরকারী অনুমোদনে পরিচালিত বাংলাদেশের কিছু বিখ্যাত পতিতালয় হলোঃ   দৌলতদিয়া পতিতালয়  কান্দাপাড়া পতিতালয়  টানবাজার পতিতালয়  গাঙ্গিনাপাড় পতিতালয়  রথখোলা পতিতালয়  সন্ধ্যাবাজার পতিতালয়   আরও দেখুন    যৌনকর্মী  বাংলাদেশে পতিতাবৃত্তি   তথ্যসূত্র    বহিঃসংযোগ    "পতিতালয়ের ভিতরে"—তিনটি পতিতালয়ের মালিকদের সাথে রিচার্ড ফিদলারের সাক্ষাৎকার, জুন, ২০০৬ সালে, এবিসি লোকাল রেডিওতে প্রচারিত। (অডিও ডাউনলোড উপলব্ধ)    বিষয়শ্রেণী:যৌনশিল্প
সারা ইয়ুন লি (জন্ম ২৫ মে ১৯৯৫), পেশাগতভাবে রেই আমি নামে পরিচিত, একজন কোরীয়-মার্কিন গায়িকা, র্যাপার এবং কন্ঠাভিনেত্রী। তার প্রথম স্টুডিও অ্যালবাম ফয়েল। ২০২০ সালে সাব আরবানের সাথে টিকটকে ভাইরাল হওয়া "ফ্রিক" গানটির মাধ্যমে তিনি ব্যাপক জনপ্রিয়তা অর্জন করেন। তিনি কেপপ ডিমন হান্টারস-এ জো চরিত্রে কণ্ঠাভিনয়ের জন্যও পরিচিত।   প্রাথমিক জীবন  লি ১৯৯৫ সালের ২৫ মে দক্ষিণ কোরিয়ার সিউলে একটি ধর্মনিষ্ঠ খ্রিস্টান পরিবারে জন্মগ্রহণ করেন এবং ছয় বছর বয়সে তার পরিবারের সাথে যুক্তরাষ্ট্রের মেরিল্যান্ডে চলে আসেন। তিনি গিটার ও পিয়ানো বাজানোর মাধ্যমে সঙ্গীতচর্চা শুরু করেছিলেন।   তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন সঙ্গীতশিল্পী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী
স্ট্রিংলজির জুয়েলস: টেক্সট অ্যালগরিদম হল স্ট্রিং এবং সম্পর্কিত সমস্যার প্যাটার্ন মিলের জন্য অ্যালগরিদমের একটি বই । এটি ম্যাক্সিম ক্রোচেমোর এবং ওয়াজসিচ রাইটার দ্বারা লিখিত হয়েছিল এবং 2003 সালে ওয়ার্ল্ড সায়েন্টিফিক দ্বারা প্রকাশিত হয়েছিল।   বিষয়  বইটির প্রথম বিষয়গুলি হল দুটি মৌলিক স্ট্রিং-সার্চিং অ্যালগরিদম যা হুবহু মিলে যাওয়া সাবস্ট্রিংগুলি খুঁজে বের করার জন্য, নুথ-মরিস-প্র্যাট অ্যালগরিদম এবং বোয়ার-মুর স্ট্রিং-সার্চ অ্যালগরিদম । এটি তারপরে প্রত্যয় ট্রি, দ্রুত মিলিত সাবস্ট্রিংগুলি সন্ধান করার জন্য একটি সূচক এবং এটি নির্মাণের জন্য দুটি অ্যালগরিদম বর্ণনা করে। বইয়ের অন্যান্য বিষয়গুলির মধ্যে রয়েছে প্যাটার্ন শনাক্তকরণের জন্য নির্ধারক সসীম অটোমেটা নির্মাণ, স্ট্রিংগুলিতে বারবার প্যাটার্নের আবিষ্কার, ধ্রুবক-স্পেস স্ট্রিং ম্যাচিং অ্যালগরিদম, এবং স্ট্রিংগুলির ক্ষতিহীন সংকোচন । আনুমানিক স্ট্রিং ম্যাচিং এডিট দূরত্ব এবং দীর্ঘতম সাধারণ পরবর্তী সমস্যা সহ বেশ কয়েকটি বৈচিত্রের মধ্যে আচ্ছাদিত। বইটি দ্বি-মাত্রিক প্যাটার্ন ম্যাচিং, প্যাটার্ন ম্যাচিংয়ের জন্য সমান্তরাল অ্যালগরিদম, সংক্ষিপ্ততম সাধারণ সুপারস্ট্রিং সমস্যা, প্যারামিটারাইজড প্যাটার্ন ম্যাচিং এবং ডুপ্লিকেট কোড সনাক্তকরণ এবং রবিন-কার্প অ্যালগরিদম সহ উন্নত বিষয়গুলির সাথে শেষ হয়েছে।    শ্রোতা এবং অভ্যর্থনা  বইটি অ্যালগরিদম ডিজাইন এবং বিশ্লেষণের সাথে পরিচিত শ্রোতাদের জন্য লেখা হয়েছে, কিন্তু স্ট্রিং অ্যালগরিদমের সাথে পরিচিত নয়।  পর্যালোচক রল্ফ ক্লেইন পরামর্শ দেন যে এই লক্ষ্য শ্রোতা সংকীর্ণ হতে পারে, কারণ তিনি বইটিকে অনেক শিক্ষার্থীর পক্ষে খুব কঠিন বলে মূল্যায়ন করেন, কিন্তু একই লেখকের আগের বই টেক্সট অ্যালগরিদম (1994) এর মতো বিশেষজ্ঞদের জন্য ততটা গভীরতা সরবরাহ করেন না।   পর্যালোচক শোশানা মার্কাস লিখেছেন যে বইটিতে অন্তর্ভুক্তির জন্য বেছে নেওয়া অ্যালগরিদমগুলি "মার্জিত অথচ মৌলিক" কিন্তু প্রায়ই আরও সাধারণ অ্যালগরিদম পাঠ্যপুস্তক দ্বারা উপেক্ষা করা হয়েছে। তিনি লিখেছেন যে বইটি নিজেই এই এলাকার গবেষকদের জন্য একটি মূল্যবান রেফারেন্স হওয়া উচিত এবং এটি অ্যালগরিদমে স্নাতক বা স্নাতক কোর্সের উপাদানের পরিপূরক হিসাবেও ব্যবহার করা যেতে পারে।  পর্যালোচক রিকার্ডো বেজা-ইয়েটস পরামর্শ দেন যে বইটির বিট-স্তরের সমান্তরাল প্রোগ্রামিং কৌশলগুলি বাদ দেওয়া ব্যবহারিক পদ্ধতির পরিবর্তে তাত্ত্বিক দিকের পক্ষপাতকে প্রতিফলিত করে, তবে তা সত্ত্বেও স্নাতক কোর্সের জন্য এর উপযুক্ততার সাথে একমত।    তথ্যসূত্র   বিষয়শ্রেণী:২০০৩-এর অ-কল্পকাহিনী বই বিষয়শ্রেণী:কম্পিউটার বিজ্ঞানের বই
মাজহার খান (মৃত্যু: ১৬ সেপ্টেম্বর ১৯৯৮) ছিলেন ভারতীয় চলচ্চিত্র ও টেলিভিশন অভিনেতা, প্রযোজক এবং পরিচালক।  কর্মজীবন মাজহার ১৯৭৯ সালের চলচ্চিত্র সম্পর্কে অভিনয়ের মাধ্যমে বলিউড চলচ্চিত্র অঙ্গনে আত্মপ্রকাশ করেন। তিনি ১৯৮০ সালের চলচ্চিত্র শান এ অভিনয়ের সুবাদে সুপরিচিত,  যেটি রমেশ সিপ্পি পরিচালনা করেছিলেন এবং অমিতাভ বচ্চন এবং শশী কাপুর প্রধান চরিত্রে অভিনয় করেছিলেন।  ব্যক্তিগত জীবন এবং মৃত্যু খান দিলীপ কুমারের ভাগ্নে রুবাইনার সাথে বিবাহ বন্ধনে আবন্ধ হয়েছিলেন, বিবাহিত জীবনে এই দম্পতির একটি ছেলে সন্তান ছিল। তার সাথে বিবাহ বিচ্ছেদের পর তিনি বিয়ে করেন অভিনেত্রী জীনাত আমানকে, যিনি তার থেকে ১০ বছরের বেশি বয়সী ছিলেন, এখানে ২জন ছেলে সন্তান ছিল। মাজহার ১৬ সেপ্টেম্বর ১৯৯৮ তারিখে মৃত্যুবরণ করেন।  নির্বাচিত চলচ্চিত্রসমূহ গ্যাং (২০০০) .... পরিচালক অঙ্গার (১৯৯২) .... ফরিদ খান তারাফিক (১৯৮৯) টেলিভিশন ধারাবাহিক বুনিয়াদ (১৯৮৭) টেলিভিশন ধারাবাহিক .... রোশনলাল টার্মিনাল এন্ট্রি (১৯৮৬) .... আব্দুল আন্ধি-তুফান (১৯৮৫) .... বলবীর হেনচেন গুলামি (১৯৮৫) ... ঠাকুর যশবন্ত সিং শিবা কা ইনসাফ (১৯৮৫) .... রহিম ওয়ান্টেড (১৯৮৪) .... নাথিয়া সোহনি মাহিওয়াল (১৯৮৪) .... রশিদ বিন্দিয়া চমকেগি (১৯৮৪) .... রাকেশ ধর্ম অর কানুন (১৯৮৪) .... ভুরে হাধকাদি (১৯৮২) ... রবার্ট আর্থ (১৯৮২) .... হরিশ এক হি ভুল (১৯৮১) .... অতিথি দার্দ (১৯৮১) .... অজিত সাক্সেনা ধনবান (১৯৮১) .... ট্রাক চালক শান (১৯৮০) .... আব্দুল সম্পর্ক (১৯৭৮) .... বৃন্দাবন  তথ্যসূত্র  বহিঃসংযোগ  বিষয়শ্রেণী:১৯৫২-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:ভারতীয় টেলিভিশন প্রযোজক বিষয়শ্রেণী:ভারতীয় টেলিভিশন পরিচালক বিষয়শ্রেণী:১৯৫৫-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ২১:৩৭, ১৫ অক্টোবর ২০২০ (ইউটিসি) মাহফুজুল হক   – (অপসারণের প্রস্তাবনা দেখুনলগ দেখুন) () শিক্ষায়তনিক ব্যক্তিত্ব বা রাজনীতিবিদ হিসেবে উল্লেখযোগ্য নয়। —ইয়াহিয়াআলাপ• ২০:৪১, ১৩ অক্টোবর ২০২০ (ইউটিসি)  দুঃখিত। অন্য একটি পাতা মনে করে ভুলবশত অপসারণ প্রস্তাবনা দিয়ে ফেলেছি। মনোনয়ন প্রত্যাহার করে নিচ্ছি।—ইয়াহিয়াআলাপ• ২০:৪৯, ১৩ অক্টোবর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থেজাস  হল একটি মালয়ালম ভাষার ভারতীয় অনলাইন সংবাদ প্রকাশক, যেটি কালিকট থেকে প্রকাশিত সকালের মুদ্রিত সংবাদপত্র হিসাবে ২০০৬ সালে প্রতিষ্ঠিত হয়। এটি পপুলার ফ্রন্ট অফ ইন্ডিয়ার মুখপত্র এবং কালিকট ভিত্তিক পাবলিক লিমিটেড সংস্থা ইন্টারমিডিয়া পাবলিশিং লিমিটেডের মালিকানাধীন। সর্বশেষ মুদ্রিত সংস্করণটি ৩১ ডিসেম্বর ২০১৮ এ প্রকাশিত হয়েছিল, কেবলমাত্র অনলাইন সংস্করণটি এখন রয়েছে। "PFI mouthpiece Thejas to stop publication this year". The Indian Express. 22 October 2018. Retrieved 22 May 2020.   ইতিহাস  থেজস  ২৬ জানুয়ারি ২০০৬ তারিখে ভারতীয় প্রজাতন্ত্র দিবসে কালিকট থেকে প্রকাশনা শুরু করেছিল। তিন মাসের অল্প সময়ের মধ্যেই এটি তিরুবনন্তপুরম থেকে আরও একটি সংস্করণ প্রকাশ শুরু করেছিল, এরপরে তৃতীয় সংস্করণটি কোচি থেকে আরও তিন মাসের মধ্যে প্রকাশিত হয়েছিল। এছাড়াও কান্নুর সংস্করণটি সম্প্রসারণের অংশ হিসাবে ২০০৮ সালে শুরু হয়েছিল। ২০০৯ সালের ডিসেম্বরে এটি কোট্টায়ম সংস্করণ শুরু করে। এটি একটি অনলাইন সংস্করণ এবং একটি ই-পেপারও শুরু করেছিল।  থেজাস মার্চ ২০১১ সালে রিয়াদ, জেদ্দা এবং দাম্মাম থেকে সৌদি আরবের সংস্করণগুলি শুরু করেছিল।  চতুর্থ উপসাগরীয় সংস্করণ দোহায় ১৭ মে ২০১২-এ শুরু হয়েছিল। http://www.qatar-tribune.com/data/20120517/content.asp?section=nation2_3 থেজাসের পঞ্চম উপসাগরীয় সংস্করণ বাহরাইনে ২৭ সেপ্টেম্বর ২০১২ সালে চালু হয়েছিল।   অক্টোবর ২০১৮ তে থেজাস তার মুদ্রণ সংস্করণটি বন্ধ করে একটি অনলাইন সংবাদপত্র হওয়ার সিদ্ধান্ত নেয়। সর্বশেষ মুদ্রিত সংস্করণটি ৩১ ডিসেম্বর ২০১৮ এ প্রকাশিত হয়েছিল। একই নামে ম্যাগাজিনটি অব্যাহত রাখে এবং এখনও মুদ্রিত হচ্ছে। মুদ্রণ সংস্করণ বন্ধ করার কারণ হিসাবে প্রশাসন বিজ্ঞাপন থেকে ক্রমহ্রাসমান আয় এবং বর্ধিত ঋণকে তুলে ধরে।    তথ্যসূত্র   বিষয়শ্রেণী:মালয়ালম ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:২০০৬-এ কেরলে প্রতিষ্ঠিত বিষয়শ্রেণী:কেরলের সংবাদপত্র বিষয়শ্রেণী:২০০৬-এ প্রতিষ্ঠিত প্রকাশনা বিষয়শ্রেণী:ভারতীয় সংবাদ ওয়েবসাইট বিষয়শ্রেণী:এশীয় সংবাদ ওয়েবসাইট